നാരായൺ ഗണേഷ് ഗോരെ

മഹാരാഷ്ട്രയിലെ ഒരു സോഷ്യലിസ്റ്റ് നേതാവും മറാഠി എഴുത്തുകാരനുമായിരുന്നുhttp://www.hindisamay.com/writer/writer_details.aspx?id=1239 നാരായൺ ഗണേഷ് ഗോരെ (ദേവനാഗരി: नारायण गणेश गोरे) (1907-1 മെയ് 1993). 
ആദ്യകാലജീവിതം
കൊങ്കണിലെ ഹിൻഡാലെയിലാണ് ഇദ്ദേഹം ജനിച്ചത്. പൂനെയിൽ ആയിരുന്നു അദ്ദേഹത്തിന്റെ സ്കൂൾ, കോളേജ് വിദ്യാഭ്യാസം. തുടർന്ന് നിയമത്തിൽ ബിരുദം നേടി. കോളേജ് ദിനങ്ങളിൽ ബ്രിട്ടീഷ് ഭരണത്തിനെതിരായി ഗാന്ധിജിയുടെ നേതൃത്വത്തിൽ ഇന്ത്യയുടെ സ്വാതന്ത്ര്യത്തിനായി പോരാട്ടത്തിൽ പങ്കെടുത്തു. 1942 ൽ തടവ് ശിക്ഷ അനുഭവിച്ചു.
സ്വാതന്ത്യാനന്തരം
1947 ൽ ഇന്ത്യയുടെ സ്വാതന്ത്ര്യത്തിന് ശേഷം, 1957-62 കാലഘട്ടത്തിൽ, രണ്ടാം ലോകസഭാംഗമായും  1967-68 ൽ പൂനെ മേയർ ആയും സേവനമനുഷ്ഠിച്ചു. 1970-76 കാലഘട്ടത്തിൽ രാജ്യസഭയിൽ അംഗമായി. 1977-79 കാലഘട്ടത്തിൽ ബ്രിട്ടനിലെ ഇന്ത്യൻ അംബാസഡറായി. നിരവധി വർഷങ്ങളായി ഇന്ത്യൻ സോഷ്യലിസ്റ്റ് പാർട്ടിയുടെ പ്രസിഡന്റായിരുന്നു.
1979-83 കാലത്ത് ഗോരെ സാധന (साधना) എന്ന വാരികയുടെ പത്രാധിപരായിരുന്നു.
1998 മേയ് 1-ന് നാരായൺ ഗോരെയുടെ ചിത്രം ആലേഖനം ചെയ്ത ഒരു തപാൽ സ്റ്റാമ്പ് പുറത്തിറക്കിhttp://www.istampgallery.com/narayan-ganesh-goray/ 
അവലംബം

പുറത്തേക്കുള്ള കണ്ണീകൾ
 എൻ.ജി.ഗോരെ (പി.ഡി.എഫ്.), മഹാരാഷ്ട്ര സർക്കാർ 
വർഗ്ഗം:1907-ൽ ജനിച്ചവർ
വർഗ്ഗം:1993-ൽ മരിച്ചവർ
വർഗ്ഗം:രണ്ടാം ലോക്‌സഭയിലെ അംഗങ്ങൾ
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:മഹാരാഷ്ട്രയിൽ നിന്നുള്ള ലോക്‌സഭാംഗങ്ങൾ
വർഗ്ഗം:മറാഠി സാഹിത്യകാരന്മാർ
വർഗ്ഗം:മഹാരാഷ്ട്രയിൽ നിന്നും രാജ്യസഭയിൽ അംഗമായവർ